《至湘潭谢鲁玉招饮》
清代·胡承诺

曲岸浮烟翠筱低，园林深树隐黄鹂。楚人门巷潇湘色，远客归来梅雨溪。

入座杯觞愁里尽，泊船灯火望中迷。应知别后思芳杜，青草湖南日影西。

作者简介：（1607—1681）明末清初湖北天门人，字君信，号石庄。明崇祯九年举人。入清不仕。顺治十二年，部铨县职。康熙五年，被征入都，次年，至京师，未几告归。穷年诵读，于书无所不窥。晚著《绎志》二十余万言。另有《青玉轩诗》、《菊佳轩诗集》等。